text: &lt;poem&gt;
  Lykken er ikke gods eller guld,
  lykken er ikke storhed og ære,
  lykken kan selv i den ringeste vrå
  arbejdets frugter på bordet bære.
  Lykken har rod i det ærlige sind,
  lykken er nøjsomheds rige broder,
  lykken er altid: at være sig selv,
  aldrig trælbundet af livets goder.
  Lev ej i tomme ønskers rus!
  Drik ej misundelsens bitre bæger!
  Rigere fryd vil du fange, når ret
  andres glæde dit hjerte kvæger.
  Lykkeligst den, som har fred med sig selv,
  fred med sin gud, og fred med sin næste!
  Går det i verden så op eller ned,
  han har af lykken dog fundet det bedste. 
  &lt;/poem&gt;